text: Фейк: Италия помолила за помощ РФ при ликвидацията на последствията от земетресението | StopFake
  Фейк: Италия помолила за помощ РФ при ликвидацията на последствията от земетресението
  На 29 август руската информационна агенция ТАСС публикува новина, в която се казва, че "след запитване от страна на италианските власти в Италия е изпратена оперативна група на Министерството на извънредните ситуации (МИС) на Русия за определяне на обема и вида на необходимата помощ. Освен това Италия се обърна към МИС на Русия с молба за помощ при провеждането на оценка на техническото състояние на сградите и съоръженията, пострадали от земетресението".
  На официалния сайт на МИС на РФ намираме потвърждение на тази информация.
  Скриншот на сайта на МИС РФ
  РИА Новости, RT, "Известия" също публикуваха материали, в които се позоваваха на МИС.
  Няма нищо лошо в това, че чуждестранна държава изпраща помощ на пострадалите от земетресението в Италия. Ако не беше уточнението на МИС на РФ, че уж била постъпила "официална молба за помощ от страна на Италия". Обикновено правителствата се решават на такава стъпка само в екстремални ситуации, когато нямат възможност да разрешат проблема със собствени сили. С други думи това означава, че италианското правителство признало своята безпомощност и уж е принудено да се обърне за помощ към Русия, за да "защити" своите граждани.
  Това веднага бе подхванато от италианските вестници. Например във вестник "Векът на Италия" излезе материал със заглавие "Италия му въвежда санкции, а Путин не обръща внимание и ни помага: руски специалисти в Аматриче".
  Скриншот на сайта на "Secolo d'Italia"
  Не се отличава силно тонът на материала на вестник Il Giornale: "Президентът на Русия изпрати отряда "Центроспас" по молба на италианските власти", подчертавайки, че все пак съществува официална молба за помощ от правителството на Италия. "След петдневни размисли Италия приема ръката за помощ от Москва", – добавя Il Giornale.
  На 29 август StopFake изпрати официални запитвания за информация в посолството на Италия в Москва, във Фарнезина (МВнР на Италия) и в Гражданската отбрана с молба да бъде потвърден фактът, че съществува "официална молба" от правителството на Италия.
  На 1 септември представител на МВнР заяви, че изключва всякаква възможност, че италианското правителство действително се е обръщало с някаква официална молба към Москва. Той добави, че това противоречи на всякаква логика, тъй като Италия е една от водещите страни в сферата на гражданската отбрана и ликвидацията на последствията от стихийни бедствия.
  На 2 септември бе получено електронно писмо от прес-службата на Гражданската отбрана, в което се казва:
  "Уважаеми колеги, още от първите часове след произшествието националната система за гражданска отбрана на Италия се мобилизира за обезпечаването на незабавна помощ за пострадалото население. Тъй като положението, в което се оказахме след произшествието, беше осветено на международно ниво от средствата за масова информация, ние получихме много предложения за помощ от страна на много страни, включително и от Русия, а също и от множество международни организации, включително ООН и Европейската комисия. Още от самото начало разбрахме, че мобилизираните от цяла Италия сили заедно с местните сили могат да покрият всички необходими потребности. Департаментът за гражданска отбрана чрез различни канали веднага информира всички страни, че не смята да се обръща с молба за оказване на международна помощ.
  Но МИС на РФ поиска да изпрати малка група с технически експерти за оценка на щетите. Тя се намира в момента в Италия и ще бъде там през следващите два дена, за да види непосредствено трагическите последствия от страшното земетресение в нашата страна. В духа на тясното сътрудничество между нашите страни ние предоставяме цялата необходима подкрепа за руската група, за да могат те да посетят местата, пострадали от земетресението и да ни предоставят своята оценка".
  Всъщност както и много други страни, Русия е предложила своята помощ на Италия, но сега я представя като официална молба от правителството на Италия. Тази новина беше използвана от СМИ на опозиционните партии като контрааргумент срещу италианското правителство за политиката му по отношение на Русия и санкциите срещу нея. В коментарите си те не пропуснаха да отбележат, че неблагодарна Италия въвежда санкции срещу Русия, а после при извънредна ситуация ходи с протегната ръка и моли за помощ.